Mornár olivový

Mornár olivový () je jedovatý morský had z čeľade koralovcovitých. Je jedeným z najbežnejších morských hadov a jeden zo šiestich druhov hadov, ktoré žijú na útesoch a v plytkých vodách na pobreží severnej Australázie.

Opis 
Tento morský had dosahuje v dospelosti dĺžku 1 až 2,2 metra a váži do 3 kilogramov. Má sploštený chvost, valcovité telo a zväčšené brušné šupiny, čo je poznávací znak hadov tráviacich na súši nejaký čas (v tomto prípade ide skôr o výnimku). Hoci má krátke zuby oplýva účinným jedom.

Výskyt 
Mornár olivový obýva koralové útesy, ústia riek a plytké pobrežné vody. Vyskytuje sa na východe Indického oceánu a na západe Tichého oceánu, od západu Austrálie po Novú Kaledóniu.

Správanie 
Žije iba vo vode, kde sa živí rybami. Potravu loví v prasklinách a štrbinách veľkých koralov. Zdržiava sa zvyčajne na malom teritóriu a do otvorenej vody sa vydáva len po zotmení. Je zvedavý, často sa približuje k potápačom.

Rozmnožovanie 
Tento druh rodí živé mláďatá. Gravidita trvá 9 mesiacov a po nej sa narodí päť mláďat. Mláďatá sú po narodení veľké ako ľudský prst a od dospelých jedincov sa líšia sfarbením. Sú tmavé s kontrastnými svetlými pruhmi, dospievaním sa toto sfarbenie postupne stráca.

Poddruhy 
Rozoznávame 2 poddruhy mornára olivového:
Aipysurus laevis laevis Lacépède, 1804
Aipysurus laevis pooleorum Smith, 1974

Iné projekty

Zdroje 
 
Aipysurus laevis na stránke Reptárium.cz Reptile Database.

Koralovcovité
Najmenej ohrozené druhy